লিটন বাশার ॥ ভোলা-৩ আসনের সংসদ সদস্য নূর নবী চৌধুরী শাওন সংখ্যা লঘু নির্যাতনের ঘটনার এক যুগ পর কনভেনশনের নামে সাবেক বিএনপি দলীয় মন্ত্রী মেজর হাফিজ উদ্দিন আহমেদ (বীর বিক্রম) এর বিচার দাবী করেছেন। গত শনিবার লালমোহনে কনভেনশনের নামে আওয়ামী লীগ নেতাদের নিয়ে এমপি শাওন তার নির্বাচনী এলাকা লালমোহন- তজুমদ্দিনের হিন্দু সম্প্রদায়কে জড়ো করার চেষ্টা করেন। ২০০১ সালের ১ অক্টোবর নির্যাতিতরা এমপি’র এ কথিত কনভেনশনে না এলেও রাজনৈতিক ফায়দা হাসিলের পথটি পুরন হয়েছে এমপি সাহেবের। ২০১০ সালের এপ্রিল মাসে অনুষ্ঠিত উপ- নির্বাচনে আওয়ামী লীগের প্রার্থী হিসাবে এমপি নির্বাচিত হন শাওন। কিছু দিনেইর মধ্যে সংসদ ভবন এলাকায় যুবলীগ নেতা ইব্রাহিম খুন সহ নানান কারনে -অকারনে ব্যাপক সমালোচিত হয়ে উঠেন সরকারী দলীয় এই তরুন সাংসদ। অল্প বয়সেই রাজনীতিতে পটু হয়ে উঠা এ সাংসদ কনভেনশনটি রাজনৈতিক আদলে করে নিজের রাজনৈতিক স্বার্থ হাসিলের চেষ্টা করছেন মাত্র। তিনি এক ঢিলে দুই পাখি মারার মতই কৌশলী ভূমিকা পালন করেছেন। ইব্রাহিম খুন ও টেন্ডারবাজী সহ নানান কারনে কেন্দ্রের কাছে নড়বড়ে অবস্থানকে শক্ত করার তরিকা হিসাবে হয়তো দলের এখন অন্যতম ক্ষমতাধর যুগ্ম সম্পাদক মাহবুব উল আলম হানিফকে প্রধান অতিথি হিসাবে অনুষ্ঠানে হাজির করতে সক্ষম হয়েছে। একই সাথে আগামী নির্বাচনে সংখ্যা লঘুদের ভোট ব্যাংক ঠিক রাখতে এ কনভেনশন সহায়ক ভূমিকা পালন করবেন বলে হয়তো মনে করছেন এমপি শাওন। নির্বাচনকে সামনে রেখেই তার এ কথিত কনভেনশন ঢেকে সংখ্যা লঘু সম্প্রদায়ের প্রতি দরদ দেখানোর একটি রাজনৈতক কৌশল বলেই মনে করছি।